钦定古今图书集成/明伦汇编/氏族典/第370卷 > 《廖用贤尚友录》 > 阎仲宇
## 钦定古今图书集成/明伦汇编/氏族典/第370卷 > 《廖用贤尚友录》 > 阎仲宇

按《万姓统谱》：“仲宇字参甫，陇州人。成化乙未进士。弘
治初，以按察副使兵备临清。素节清介，分毫靡所私，
独持大体，风纪振扬，喜怒不形，仪度古雅。临政必祈
恩胜，军民咸阴受其庇。时寒暑雨雪，预示僚属，节省
趋候，情多宽假，法不少借，罔不畏且爱也。惠行法外，
民思无穷，擢行之日，军民号泣者数千人。”后历官太
子太保，兵部尚书。兄仲寔，成化进士，历河南参政，所
在持正有声，人称“二阎。”